აწყურის ტაძარი

მინი|300პქ|ტაძრის ხედი.ლაშა ხაჩიძის ფოტო
მინი|ფოტო ერმაკოვის კოლექციიდან. გადაღებულია 1896 წლამდე.
აწყურის ტაძარი — ეკლესია მდებარეობს სამცხე-ჯავახეთის მხარის ახალციხის მუნიციპალიტეტში სოფ. აწყურის ტერიტორიაზე.

დღეისათვის  შემორჩენილია  გუმბათოვანი ტაძრის ნანგრევები (გაირჩევა ორი ფენა - X-XI და XIII-XIV სს.). ფართობით იგი ყველაზე დიდი ეკლესია ყოფილა მთელ საქართველოშივ. ბერიძე, სამცხის ხუროთმოძღვრული ძეგლები, თბ., 1970, გვ., 51. გუმბათი და ყველა კამარა ჩამოქცეულია, დანგრეულია კედლის ზედა ნაწილებიც. საკურთხეველსა და მის ორსავე მხარეზე მდებარე სათავსებს სადიაკვნესა და სამკვეთლოს აღმოსავლეთით გამოშვერილი წახნაგოვანი კედლები ჰქონდა. შიგნით გადარჩენილია მორთულობის ფრაგმენტები - კედლის სვეტები ბურთულებიანი თავსამკაულებით; საკურთხევლის კედლის გარეპირის მორთულობა და სხვა, მოწმობს, რომ შენობის ეს ნაწილი XIII საუკუნეზე უფრო ადრინდელია. აწყურის ტაძარი ბევრჯერ დაზიანებულა მიწისძვრებით და კვლავ აღუდგენიათ. როგორც ჩანს, ძეგლი ოსმალთა ბატონობის ბოლო წლებში საბოლოოდ დანგრეულა.

ტაძრის რეაბილიტაცია
2016 წელს დაიწყო ტაძრის რეაბილიტაციის პროცესი.

ლიტერატურა
 ვ. ბერიძე, სამცხის ხუროთმოძღვრული ძეგლები, თბ., 1970

რესურსები ინტერნეტში

 აწყური 
 აწყურის ღვთისმშობლის მიძინების სახელობის ეკლესია
 ბიბლიოგრაფია აწყურის ღვთისმშობლის ტაძარზე

სქოლიო

კატეგორია:აწყურის საეპისკოპოსო
კატეგორია:ახალციხის მუნიციპალიტეტის ტაძრები
კატეგორია:ეროვნული მნიშვნელობის კატეგორიის კულტურის უძრავი ძეგლები
კატეგორია:X საუკუნის ეკლესიები